Haqq aşığı (film, 2021)

Haqq aşığı — 2021-ci ildə çəkilən sənədli film. Film saz və söz ustası Dədə Ələsgərin anadan olmasının 200 illiyinə həsr edilmişdir. 20 oktyabr 2022-ci ildə Nizami Kino Mərkəzində premyerası olmuşdur.

 Məzmun 
Filmdə saz-söz ustası Dədə Ələsgərin yaradıcılığı, həyat yolu haqqında professor Məhərrəm Qasımlı, ələsgərşünas alim Fəxrəddin Salim, tədqiqatçı Abbas Bağırov, Aşıq Fətulla Göyçəli, aşığın nəticəsi Xətai Ələsgərli danışmışlar.

 Haqqında 
Film saz və söz ustası Dədə Ələsgərin anadan olmasının 200 illiyinə həsr edilmişdir. Sənədli film Azərbaycan Respublikası Mədəniyyət Nazirliyinin sifarişilə "Salnaməfilm studiyası" MMC-də istehsal olunub.Şahpəri Abbasova. Aşıq Ələsgər haqqında film çəkilir . Sputnik Azərbaycan, 08.07.2021

Filmin rejissoru Nizami Abbas, ssenari müəllifi Füzuli Sabiroğludur."Salnaməfilm" studiyasında il ərzində bir sıra yeni sənədli filmlər çəkilib . azertag.az, 20.12.2021 ProRes 4444 formatında çəkilən filmin xronometrajı 52 dəqiqədir.

Filmdə Aşıq Ələsgər ocağının nümayəndələrinin müsahibələri və kadrarxası diktor mətnindən istifadə edilib. Filmə bədii səhnələrlə rəng qatılıb. Filmin çəkilişləri Qarsda, Bakı şəhərində, Gədəbəy, Qazax, Kəlbəcər və başqa rayonlarında aparılıb.

20 oktyabr 2022-ci ildə Nizami Kino Mərkəzində filmin premyerası olmuşdur.

21 mart 2024-cü ildə film həm İctimai TV, həm də ARB TV-də yayımlanmışdır.

 Filmin üzərində işləyənlər 
 Füzuli Sabiroğlu — ssenari müəllifi
 Nizami Abbas — rejissor
 Üzeyir Abbas — təsvir rejissoru
 Mübariz Nağıyev — montaj rejissoru
 Şahin Həsənli — rəssam
 Azər Hacıəsgərli — musiqi tərtibatı
 Fəxrəddin Salim — məsləhətçi
 Rəşad Qasımov — xətt prodüseri
 Azad Axundov — icraçı prodüser
 Nazim Hüseynov — prodüser

 Rollarda 
 Aşıq Talıb — Dədə Ələsgərin kiçik oğlu (arxiv kadrlarda)
 Aşıq Təbriz Vəliyev — Aşıq Ələsgər rolunda

 Sifarişçi 
 Azərbaycan Respublikası Mədəniyyət Nazirliyi

 Həmçinin bax 
 Aşıq Ələsgər (film, 1972)

 İstinadlar 

Kateqoriya:Aşıq Ələsgər
Kateqoriya:2021-ci ilin Azərbaycan filmləri